পাকিস্তানের ওয়াশিংটন দূতাবাসে এবং জাতিসংঘ মিশনে তখন বেশ কজন উচ্চপদস্থ বাঙালি কর্মকর্তা ছিলেন। এদের মধ্যে জাতিসংঘ মিশনের ভাইস কনসাল এস এ মাহমুদ আলী (বর্তমান পররাষ্ট্রমন্ত্রী) ২২ এপ্রিল মুজিবনগর সরকারের প্রতি আনুগত্য প্রকাশ করেন। অন্যান্যদের মধ্যে ছিলেন এস এ করিম ও এনায়েত করিম (যথাক্রমে বাংলাদেশের দ্বিতীয় ও তৃতীয় পরারাষ্ট্র সচিব), আততায়ীর গ্রেনেডে নিহত সাবেক অর্থমন্ত্রী শাহ এম এস কিবরিয়া এবং বর্তমান অর্থমন্ত্রী এম এ মুহিত।